b"\n_START_ARTICLE_\nKimchi\n_START_SECTION_\nHist\xc3\xb2ria del kimchi\n_START_PARAGRAPH_\nEl kimchi \xc3\xa9s un dels aliments m\xc3\xa9s consumits a Corea; ve acompanyat d'una llarga tradici\xc3\xb3. Corea consumeix una gran quantitat d'aliments d'origen vegetal i el seu cultiu ha de ser continuat al llarg de l'any, encara que les baixes temperatures dels mesos d'hivern no ho permeten. Aquest fet \xc3\xa9s b\xc3\xa0sicament el principal motiu pel qual els coreans comencen a preparar aquestes verdures fermentades abans que comenci el temps fred. _NEWLINE_Els habitants de Corea tenen per costum recol\xc2\xb7lectar els seus camps i posteriorment, fam\xc3\xadlies senceres es reuneixen per tal d'elaborar els aliments fermentats. Unes fam\xc3\xadlies ajuden a unes altres, ja que les quantitats que elaboren s\xc3\xb3n enormes. Una vegada acabada la seva preparaci\xc3\xb3, col\xc2\xb7loquen les diferents classes de kimchi en dolls de cer\xc3\xa0mica capaces de suportar els canvis de temperatura. \xc3\x89s habitual veure-les en els balconades de les cases encara que, en l'actualitat, moltes fam\xc3\xadlies ja disposen d'unes neveres especialment preparades per al seu emmagatzematge.\n_START_SECTION_\nConsum\n_START_PARAGRAPH_\nEl kimchi \xc3\xa9s un aliment indispensable a totes les taules coreanes. No solament es consumeix tal com es presenta despr\xc3\xa9s de la seva elaboraci\xc3\xb3, sin\xc3\xb3 que amb ell es poden elaborar des de guisats fins a barreges amb arrossos; molt riques i reconstituents s\xc3\xb3n les sopes, com la de kimchi amb tofu (kimchi jjigae en core\xc3\xa0 \xea\xb9\x80\xec\xb9\x98\xec\xb0\x8c\xea\xb0\x9c) o la sopa de kimchi (kimchi kuk); tamb\xc3\xa9 hi ha l'arr\xc3\xb2s fregit amb kimchi (kimchi bukum bab) o els fideus amb kimchi (kimchi bibimkuksu); les empanades de kimchi al vapor s\xc3\xb3n suaus i alhora picants (kimchi mandu), i tamb\xc3\xa9 es consumeixen amb sopa (kimchi mandu kuk). El kimchi jjigae \xc3\xa9s una varietat de jjigae (tipus d'estofat core\xc3\xa0) cuinat amb kimchi.\n_START_SECTION_\nPropietats\n_START_PARAGRAPH_\nEl kimchi estimula l'apetit i neteja els intestins pel seu contingut en \xc3\xa0cid l\xc3\xa0ctic. Investigacions recents han establert que el kimchi cont\xc3\xa9 una gran quantitat de vitamina C i carotens, i tamb\xc3\xa9 prote\xc3\xafnes, carbohidrats, calci, i vitamines A, B1 i B2._NEWLINE_Al Jap\xc3\xb3 \xc3\xa9s un menjar molt popular, a m\xc3\xa9s de ser un assaonament molt com\xc3\xba en diversos tipus de plats com per exemple sopes o menjar r\xc3\xa0pid."